text: তানভীর শাকিল জয় বাংলাদেশ আওয়ামীলীগের রাজনীতিবিদ যিনি সিরাজগঞ্জ-১ আসনের সংসদ সদস্য।
  
  প্রাথমিক জীবন ও শিক্ষা জীবন 
  তানভীর শাকিল জয় ১ আগস্ট ১৯৭৬ সালের সিরাজগঞ্জ জেলায় জন্মগ্রহণ করেন। তার পিতা মোহাম্মদ নাসিম ও মাতা লায়লা আঞ্জুমান বানু বীথি। তিনি ঢাকা বিশ্ববিদ্যালয় ল্যাবরেটরি স্কুল থেকে প্রথম বিভাগে এসএসসি ও ঢাকা কলেজ থেকে প্রথম বিভাগে এইচএসসি পাশ করে যুক্তরাষ্ট্রের ভার্জিনিয়ার জর্জ ম্যাশন বিশ্ববিদ্যালয় থেকে ইলেকট্রনিক্স ও কম্পিউটার প্রকৌশল বিষয়ে বিএসসি ডিগ্রি অর্জন করেন।
  
  রাজনৈতিক জীবন 
  তানভীর শাকিল জয় বাংলাদেশ আওয়ামী স্বেচ্ছাসেবক লীগের সহ-সভাপতি। তিনি ২০০৮ সালে বাংলাদেশ আওয়ামী লীগের প্রার্থী হিসাবে সিরাজগঞ্জ-১ আসন থেকে সংসদ সদস্য নির্বাচিত হন। ১৩ জুন ২০২০ সালে সিরাজগঞ্জ-১ আসনের সংসদ সদস্য মোহাম্মদ নাসিম মৃত্যুবরণ করলে শূন্য আসনে ১২ নভেম্বর ২০২০ সালের উপ-নির্বাচন তিনি সংসদ সদস্য নির্বাচিত হন।
  
  পারিবারিক জীবন 
  তানভীর শাকিল জয় আওয়ামী লীগের রাজনীতিবিদ ও প্রাক্তন মন্ত্রী মোহাম্মদ নাসিমের ছেলে। তার দাদা ক্যাপ্টেন মুহাম্মদ মনসুর আলী। তিনি ২০০০ সালে ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের শিক্ষক সাবরিনা সুলতানা চৌধুরীকে বিয়ে করেন। তাদের এক কন্যা তাপসী জয় প্রথমা।
  
  তথ্যসূত্র 
  
  বিষয়শ্রেণী:১৯৭৪-এ জন্ম
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:সিরাজগঞ্জ জেলার রাজনীতিবিদ
  বিষয়শ্রেণী:নবম জাতীয় সংসদ সদস্য
  বিষয়শ্রেণী:একাদশ জাতীয় সংসদ সদস্য
title: তানভীর শাকিল জয়